Dovženkon elokuvastudio

Dovženkon elokuvastudio (ukr. Національна Кіностудія художніх фільмів імені Олександра Довженка, Natsionalna Kinostudija h’udožnih’ filmiv imeni Oleksandra Dovženka; 'Oleksandr Dovženkon kansallinen taide-elokuvien elokuvastudio') on vuonna 1928 perustettu ukrainalainen elokuvastudio Kiovan Ševtšenkon piirissä Ukrainassa. Elokuvastudio on nimetty elokuvaohjaaja Oleksandr Dovženkon mukaan. Elokuvastudion alueen keskeisen osan muodostaa vuosina 1927–1928 valmistunut Kiovan elokuvatehtaaksi nimetty elokuvastudioiden rakennuskokonaisuus. Elokuvatehtaan rakennus Vuonna 1925 oli päätetty, että Kiovaan rakennetaan Neuvostoliiton suurin elokuvatehdas. Aiheesta järjestetyn arkkitehtuurikilpailun voitti vanhan arkkitehtikoulun kasvatteihin kuulunut Valeran Rykov. Hänen suunnitelmansa sisälsi usean rakennuksen symmetrisen komposition ja kokonaisuuden keskellä oli kolmikerroksinen hallintorakennus. Suunnitelma kohtasi kuitenkin voimakasta arvostelua konstruktionistisen koulukunnan suunnittelijoilta. Suunnitelmia yksinkertaistettiin. Suunnitelmista poistettiin tornit, ja keskiössä ollut hallintorakennus jätettiin totettamatta. Suunnitellulle paikalle jäi tyhjä tontti, jonne myöhemmin perustettiin puutarha. Kritiikistä huolimatta elokuvatehdas rakennettiin, ja sitä voidaan pitää muutosten jälkeen konstrutiovismin aikakauden rakennuksena. Elokuvatehdas oli neuvosto-Kiovan suurin rakennushanke ennen Neuvostoliiton ensimmäistä viisivuotissuunnitelmaa. Elokuvastudion nimi ja toiminta Tiloissa aloitti vuonna 1928 Kiovan elokuvatehdas, joka oli aluksi Ukrainan SNT:n kansankomissariaatin alaisuudessa. Vuodesta 1939 lähtien nimenä oli Kiovan taide-elokuvien elokuvastudio. Se siirtyi toisen maailmansodan aikana suojaan Ašgabatiin. Studio nimettiin ohjaaja O. Dovženkon mukaan vuonna 1957. Kansallisen elokuvastudion asema ja nykyinen nimi sillä on ollut vuodesta 1993. Kiovan elokuvatehtaan ensimmäinen elokuva oli vuonna 1928 julkaistu, A. Lundinin ohjaama lastenelokuva Vanka i Mesnyk ('Vanka ja Kostaja'). Samana vuonna ilmestyivät myös Mihail Kaufmanin ohjaama Jasla ja Dziga Vertovin Yhdestoista vuosi. Studio siirrettiin vuonna 1930 (väliaikaisesti) valtiollisen, moskovalaisen elokuvayhteisö Sojuzkinon osaksi. Tämän seurauksena elokuvatuotanto tuli riippuvaiseksi neuvostovaltion johdon puolueideologisista päätöksistä. Tästä syystä ukrainalaisen kansallisen kulttuurin osuus ja elokuvatuotannon määrä yleisestikin väheni. (historia kesken) Katso myös Odessan elokuvastudio Dovženko-keskus Ukrainan elokuvahistorian sata parasta elokuvaa Lähteet Aiheesta muualla Kuvia tai muita tiedostoja aiheesta Dovženkon elokuvastudio Wikimedia Commonsissa